শ্রীলঙ্কা সশস্ত্র বাহিনী
শ্রীলঙ্কার সামরিক বাহিনী শ্রীলঙ্কা সেনাবাহিনী, শ্রীলঙ্কা নৌবাহিনী এবং শ্রীলঙ্কা বিমানবাহিনী - এই তিনটি অংশ নিয়ে গঠিত। এই তিন বাহিনী ‌শ্রীলঙ্কার প্রতিরক্ষা মন্ত্রণালয়ের অধীন। বর্তমানে এই সামরিক বাহিনীর আয়তন প্রায় ৪,০০,০০০ নিয়মিত সৈন্য। বাহিনীগুলোতে সদস্যভুক্তি পদ্ধতি স্বেচ্ছামূলক এবং বয়সসীমা ১৮ বছর। এই বাহিনী পুরোপুরি যুদ্ধাবস্থায় ছিলো শ্রীলঙ্কার গৃহযুদ্ধের কারণে; ২০০৯ সালে গৃহযুদ্ধ শেষ হয় এবং শ্রীলঙ্কা সামরিক বাহিনী লিবারেশন টাইগার্স অব তামিল ঈলম নামের একটি উগ্র বিচ্ছিন্নতাবাদী সংগঠনের বিরুদ্ধে লড়াইয়ে জয়লাভ করে।